Държавен вестник, бр. 7, 2013 г., стр. 93

БРОЙ  7	
Д Ъ Р Ж А В Е Н  В Е С Т Н И К 	
СТР.  93  
(3) По изпълнителната команда „ОРЪ­
ЖИЕТО“ първата редица прави две крачки 
напред, след което двете редици едновременно 
правят с левия крак крачка напред и поставят 
оръжието на земята, като:
1. за автоматите с ръкохватката на затвора 
(затворната рама) надолу и затилъка на при­
клада до върха на дясната обувка;
2. картечницата се поставя на двуногата;
3. гранатохвъргачката се поставя на земята 
с ръкохватката наляво.
(4) Военнослужещите се изправят самосто­
ятелно, като прибират левия крак към десния.
Чл. 140. (1) За вземане на оръжието от 
земята се подава командата „Отделение, зад 
оръжието – СТРОЙ СЕ!“, при която всеки 
военнослужещ се построява зад оръжието си.
(2) По команда „Отделение, В ОРЪЖИЕ!“ 
военнослужещите правят с левия крак крачка 
напред, вземат оръжието с дясната ръка, из­
правят се и прибират левия крак към десния. 
Картечарят самостоятелно сгъва двуногата 
на картечницата.
(3) Когато отделението е в двуредичен 
строй, втората редица прави две крачки на­
пред, след което двете редици едновременно 
вземат оръжието в положение „на ремък“.
Раздел II
Походен строй и престрояване в движение
Чл. 141. (1) Походният строй на отделението 
е в колона по един или в колона по двама. 
(2) За построяване в походен строй коман­
дирът на отделението подава команда „Отде­
ление, в колона по един (по двама) – СТРОЙ 
СЕ!“, след което застава в положение „мирно“ 
с лице по посока на движението, а отделени­
ето се строява, както е показано на фиг. 39.
Фиг. 39 – Походен строй на отделението.
а) в колона по един
б) в колона по двама
(3) Отделението (екипажът, разчетът) от 
четирима и по-малко души винаги се строява 
в колона по един.
Чл. 142. Престрояване от разгънат строй в 
походен се извършва по команда „Отделение, 
надяс-НО!“. При престрояване от двуредичен 
строй командирът на отделението прави по­
ловин крачка вдясно.
Чл. 143. Престрояване от походен в разгъ­
нат строй се извършва по команда „Отделе­
ние, наля-ВО!“. При престрояване от походен 
строй в колона по двама при обръщането 
наляво командирът на отделението прави 
половин крачка напред, за да се изравни с 
фронта на строя.
Чл. 144. Престрояването на отделението от 
колона по един в колона по двама в движение се 
извършва по командата „Отделение, в колона 
по двама – МАРШ!“, по която командирът на 
отделението тръгва с полукрачка, а останали­
те преминават в колона по двама с изнасяне 
вдясно на четните номера след командира. 
Движението с полукрачка продължава до ко­
мандата „ПРАВО!“ или „Отделение, СТОЙ!“.
Чл. 145. Престрояването на отделението 
от колона по двама в колона по един се из­
вършва по командата „Отделение, в колона 
по един – МАРШ!“, по която с изключение 
на командира всички намаляват крачките до 
полукрачка за увеличаване на дистанциите, 
при което деснофланговите в такта на дви­
жението захождат в тил на лявофланговите 
и продължават да се движат с пълна крачка. 
Чл. 146. Престрояването от колона по един 
в колона по двама и обратно при тръгване от 
място се извършва по команда „Отделение, в 
колона по двама (по един) ходом – МАРШ!“.
Чл. 147. За промяна на направлението за 
движение на походния строй на отделението 
се подават командите:
1. „Отделение, с дясното (лявото) рамо на­
пред – МАРШ!“, при която челният (челната 
редица) захожда надясно (наляво) до командата 
„ПРАВО!“, а останалите го следват.
2. „Отделение, надяс-НО (наля-ВО!), кръ­
гом – МАРШ!“, при които всички военнослу­
жещи се обръщат едновременно.
Чл. 148. За движение бегом командирът 
на отделението подава команда „Отделение, 
(след мен) бегом – МАРШ!“, при която всички 
военнослужещи едновременно започват дви­
жение с бегова крачка и в такт до командата 
„Отделение, ходом – МАРШ!“.
Раздел III 
Отдаване на военна чест в строя, на място 
и в движение
Чл. 149. (1) За отдаване на чест в строя 
на място, когато началникът се приближи на 
20 – 25 крачки, командирът на отделението 
подава команда „Отделение, МИРНО!, равне­
ние на ДЯСНО! (на ЛЯВО!; на СРЕДАТА!)“, 
когато военнослужещите са без оръжие, и 
„Отделение, МИРНО!, за среща от ДЯСНО 
(от ЛЯВО; по ФРОНТА), за по-ЧЕСТ!“, когато 
военнослужещите в строя са с оръжие.
(2) По тази команда военнослужещите от 
отделението заемат положение „мирно“, вземат 
оръжието за почест и едновременно обръщат 
главите си надясно (наляво; по фронта) и следят 
началника с поглед и движение на главата.